راندو

راجپوت قبیلہ

راندو قبیلہ پنوار خاندان کی ذیلی شاخ ہے ۔راجہ راندو کا نام راجہ رانوت سی تھا۔ راجہ راندو کے والد صاحب اور اجداد قلعہ پھولڑا موج گڑھ  مروٹ اور پوگل پر حکمران تھے۔ یہ راجھستان کے علاقہ مارواڑ مارو تھل سے آئے تھے ان کا تعلق دھارانگری سے تھا۔

کبت میر عنایت علی کالیٹ
پتر ملن پنوار دا رے راندو دھریا نام
رنوچہ رہی گرم اے رے ہر دم اس کا نام
باپ جیہندا وچہ جنگ دے ہویا قتل عام
چھڈ میدان نا نسیا رے راجپوت کی صمصام
فخر جیندل رندھول دا رے جگدیو کی سلام
دھارا نگری مشہور رے جانے خلق عنایت تمام

تاریخ
قلعہ پھولڑا راجہ راندو کے قلعہ کے نام سے آج بھی مشہور اور جانا جاتا ہے۔ راجہ راندو کے بڑے بیٹے بلہڑ راؤ کے نام کی مناسبت سے یہ علاقہ پھولرا ولہڑ کہلاتا تھا۔ راجہ پھولرائے پنوار نے اس قلعہ کو 1112 بکرمی میں تعمیر کیا تھا۔ راجہ رانوت سی المعروف راجہ راندو کے آباء و اجداد قلعہ مروٹ۔ موجگڑھ۔ پھولرا ولہڑ۔ پوگل پر قابض ہوئے تھے۔ قلعہ پھولرا پر لاکھا فولانی عرف بھولا ناتھ قابض تھا بعد میں راجہ ملن سی پنوار نے قلعہ پھولرا فتح کیا۔اور دیگر پنوار یعنی "رائے جگدیو دوئم" کی اولاد باقی تین قلعوں پر قابض ہوگئی۔ یہ زمانہ محمد تغلق بادشاہ دہلی کا ہے۔
راجہ رانوت سی کو راندو کا لقب اس وقت ان کے خاندانی بھاٹ نے دیا جب راجہ راندو نے سہو چوہانوں سے اپنے باپ کا بدلہ لیا اور سہو چوہانوں سے اپنا قلعہ قبضہ سے چھڑایا۔

وجہ تسمیہ
رن سنسکرت/پراکرت لغت میں میدان کو کہتے ہیں جس میں جنگ کی جاتی ہو اور  راندو کا مطلب دو میدان مارنے والا یا دو جنگیں کرنے والا اس لیے راجہ رانوت سی کو راندو کا خطاب یا لقب دیا گیا یعنی دو لڑائیاں لڑنے والا۔
راجہ رانوت سی المعروف راجہ راندو کے باپ جن کا نام راجہ ملن سی تھا کو دلی کے حکمران جوکہ سہو چوہان تھے نے خراج دینے کے لیے کہا تو راجہ ملن سی نے خراج دینے سے انکار کر دیا اور کہا کہ ہم کسی کے ماتحت نہیں ہیں اور ہم تیرا مارواڑا ماروتھل چھوڑ آئے ہیں اب ہمارا پیچھا کیوں کرتے ہو۔اس کے بعد دلی کے حکمران نے قلعہ پھولڑا پر پیش قدمی اور حملہ کا حکم دیا۔اس وقت راٹھور راجپوتوں نے دلی کے حکمرانوں کا ساتھ دیا۔کیونکہ جیسلمیر میں راٹھوروں کا بہت زور تھا۔راجہ ملن سی نے دلیری سے مقابلہ کیا
کبت سویا ملن سی 

چھوڑیا تھارا دیش مارو تھل رے نت دی لڑائ
اب کیا لیتے ہو پاچھے ہارے رے نہ کر دھکیائ
جھتے وسن پنوار رے اوہ دھار لچھائ
مرن مارن ہمارا کام رے پھولڑا چھوڑ نہ جائ
ابتک رہے خراجگزار مارے رے اج شاہی کتھو پائ
چخہ جلن گیا ریاں رانیاں رے رسم قدیم آئی
بھل گیا رام پرمار راجہ پرتھی نے سنجوگتا چائی
سر خم نہیں کرنا ملن رے بھانویں جاں وجودوں جائ
اتنی کہہ ملن پنوار رے چائی داھڈیاں کی جائ

راجہ ملن سی کی سات بیویاں تھیں۔راجہ ملن سی کی بیٹیاں ہی تھیں بیٹا نہ تھا جوکہ آگے راج کو سنبھالتا۔ راجہ ملن سی نے تمام رانیوں راجپوتنیوں کو چخہ میں جل جانے کود جانے کا حکم دیا۔رانیاں راجپوتنیاں گیت گاتی ہوئ چخہ میں کودنیں لگ گئیں تاکہ جنگ کہ دوران کوئ رانی یا راجپوتنی دشمن کے ہاتھ نہ لگے۔یہ راجپوتوں کا قدیم جوہر ہے۔ راجہ ملن سی کی ایک بیوی حاملہ تھیں اور جنگ کہ دوران اس کے ہاں اک راجکمار کی پیدائش ہوئ۔خاندان کے جدی بھاٹ  دوڑتے ہوئے عین میدان جنگ میں اس مقام پر پہنچے جہاں راجہ ملن سی لڑائ میں مصروف تھا۔جدی بھاٹ نے خوشخبری سنائ کہ رانی رانوتی کے ہاں راجکمار تولد ہوا ہے یہ خبر سن کر راجہ ملن سی بہت خوش ہوا گویا جان میں جان آگئ۔ راجہ ملن سی دوڑتا ہوا قلعہ کی جانب روانہ ہوا۔اور قلعہ پہنچ کر زنان خانہ میں تشریف لے گئے اور اپنے فرزند کو سینے سے لگایا اور بے اختیار رونے لگا اور کہنے لگا جس کو خاندان کے جدی میراثی یعنی بھاٹ نے اپنی کبت میں یو بیان کیا ہے
کبت راجہ ملن سی* 
فرزند دلبند رے آج کیا خوشی کی بات
در شدیانے وجدے رے جے ہوندا سکھپات
بڑا ہوندو سکھ دیوندا رے جنگ رہندی بات
بچا تیرے بخت دی رے اج کالی رات
میں راجہ مر چلیا رے تو پلیں کس گھات
سہرا سرے پر بندھے رے تو چڑھیں بارات
اوپر ملن سی موت رے دشمن کھڑے ثبات
خوشی مراں جنگ جیونیا جے بدلہ لیں ہاتھ
مفہوم
کہ بیٹا آج کیا خوشی بات ہے
ہر گھر میں خوشیاں ہی خوشیاں ہونی تھیں اگر آج امن کا زمانہ ہوتا۔
کاش کہ تو بڑا اور جوان ہوتا اور میرے ساتھ میدان جنگ میں میرا ہاتھ بٹاتا۔
پر بیٹے آج تیری خوشی کی کالی اندھیری رات ہے۔
میں میدان جنگ میں مارا جاؤ گا مجھے فکر کہ تیری دیکھ بھال کون کرے گا اور کہاں پرورش ہوگی۔
اوپر سر پر دشمن کھڑا ہے میں تو خوشی سے جان دے دو گا پر تجھ سے خوش اس وقت ہونگا اگر تو دشمن سے میرا بدلہ لے گا۔۔

راجہ ملن سی نے سپہ سالار کو ایک ہاتھی بمعہ عماری اور پچیس مہریں زریں اور خلعت خافزہ دے کر رانی رانوتی بمعہ راجکمار قلعہ راوی کی جانب روانہ کر دیا۔رانی رانوتی قلعہ راوی کے وٹووں کی راجکماری تھی۔
کبت رانی رانوتی* 
سب قبیلہ کٹ گیا رے نام نہ رہ گیا کائی
مہاراجہ کھینگر کی اولاد رے سب تلوار میں آئی
میں اک رانی جیوند رے موت سر پر آئ
میں بھی وچ میدان رے جا کراں لڑائ
رن تھیں نٹھا نام جائے رانی دس کائی
سر جائے میدان میں رے شرم دا رکھ نہ رہ جائی
تو راجپوت کی ذات رے تدھ تسن عیب نہ کائ
جا میکے تو آپکے رے نام میرا رہ جائی
رانی غش کھاوندی رے سن راجہ دلجان
وچہ چخہ جل جاواں رے جدا نہ ہوئے جاں

رانی رانوتی روتی ہو قلعہ راوی کی جانب روانہ ہوئی۔اور کہا کہ اگر راجکمار کا فکر نہ ہوتا تو کبھی بھی تجھ سے جدا نہ ہوتی اور تیرے ساتھ ہی ستی ہو جاتی ۔
راجہ رانوت سی کی پرورش نانکے میں ہوئ۔جب راجہ رانوت سی تقریباً چودہ برس یا اس سے زیادہ عمر کا ہوا تو اسے معلوم پڑا کہ اس کے باپ کو سہو چوہانوں کے راجہ نے قتل کیا تھا اور قلعہ پر قبضہ کیا تھا۔معلوم پڑنے کے بعد راجہ رانوت سی نے بدلہ لینے اور قلعہ کا قبضہ چھڑوانے کا فیصلہ کیا
راجہ رانوت سی کی مدد اس کے نانکے پریوار جو کہ وٹو راجپوت تھے نے کی اور راجہ رانوت سی عرف راجہ راندو کو سپاہیوں کے دستے فراہم کیے۔
راجہ رانوت سی عرف راندو کی دلیری اور شجاعت کے چرچہ دور دور تک تھے اس بات کا علم سہو چوہانوں کے راجہ کو بھی ہوگیا تو وہ بہت پریشان ہوا کہ یہ ملن سی کا بیٹا ہم سے ضرور بدلہ لے گا لہذا انہوں نے اک چال چلی اور صلح کا پیغام بیجھا اور اپنی بیٹی کا عقد دینے کی پیشکش کی۔لیکن یہ اک چال تھی راجہ رانوت سی کو پھنسانے کی۔ منصوبہ یہ تھا کہ جب رانوت سی بارات لے کر قلعہ کے اندر داخل ہوگا تو قلعہ کی دیواروں کے اوپر موجود تیر انداز تیروں کی بوچھاڑ کر کے رانوت سی کو ختم کردینگے پھر کوئ خطرہ نہ رہیگا۔
سہو چوہانوں کے راجہ نے پنڈت کو ناریل دے کر قلعہ راوی روانہ کیا۔پنڈت ناریل لے کر قلعہ راوی پہنچا اور راجہ رانوت سی المعروف راجہ راندو کے نانا سے ملا۔ راجہ راندو کے نانا نے رشتہ قبول کرلیا اور کہا کے اگر وہ صلح کرنا چاہتے ہیں تو یہ بہت اچھی بات ہے۔پنڈت خوشی خوشی واپس قلعہ پھولرا کی طرف روانہ ہوا۔ سہو چوہانوں کے راجہ کی راجکماری کو اس بات کا علم ہوگیا تھا تو اس نے اپنے خاص ایلچی کو رانوت سی عرف راندو کے پاس بیجھا اور کہا کہ رانوت سی کو اطلاع دو کہ بارات لے کر نہ آئے کیونکہ اس میں اک چال ہے ۔ایلچی نے جب رانوت سی عرف راندو  کو پیغام دیا تو رانوت سی نے ایلچی کو کہا کہ راجکماری کو جا کر کہہ دو کہ بارات اپنے وقت پر پہنچے گی۔
آخر راجہ رانوت سی بارات لے کر قلعہ پھولرا پہنچا لیکن وہاں دشمن کی فوج  نے حملہ کردیا۔ پہلے قلعہ کے باہر لڑائ ہوئ راجہ رانوت سی غالب آیا تو سہو چوہانوں کے راجہ نے جنگ بندی کی درخواست کی اور قلعہ کے اندر آنے کی دعوت دی کہ اندر تشریف لے آؤ اور راجکماری کا ہاتھ لے لو۔
جب راجہ رانوت سی اور اس کی فوج قلعہ میں داخل ہوئ تو قلعہ کا دروازہ بند کر دیا گیا اور ایک میزبان نے کہا کہ آپ سب مہمان گھوڑوں سے نیچے اتر کر نشستوں پر براجمان ہو جائیں۔تو راجہ رانوت سی نے کہا کہ ہمارا رواج ہے کہ جب تک میزبان نشستوں پر براجمان نہیں ہوتے اس وقت تک مہمان براجمان نہیں ہوتے۔
اس کے بعد قلعہ کے اندر پھر جھڑپ شروع ہوگئ ہے۔رانوت سی پھر غالب آگیا۔ رانوت سی عرف راندو نے سہو چوہانوں کے راجہ یعنی اپنے باپ کے قاتل کی گردن پر تلوار رکھ کر کہا کہ اگر چاہو تو سیکنڈ میں تیری گردن اتار سکتا ہو۔ اس کے بعد سہو چوہانوں کے راجہ نے رحم کی اپیل کی۔اور اپنی بیٹی کا ہاتھ دے دیا۔
راجہ رانوت سی نے قلعہ موج گڑھ سہو چوہانوں کے راجہ کو بخش دیا۔اور معاف کردیا اور تاکید کی آئندہ میری راہ میں مت آنا۔ راجہ رانوت سی عرف راندو کے دس بیٹے تھے اور ایک راجکماری تھی۔ بڑا  بلہڑ راؤ. دوسرا  پتھراؤ. تیسرا  بھرت راؤ. چھوتا  گڈن راؤ. پانچواں  رتن راؤ. چھٹا  چوہدری راؤ.  ساتواں  چوچک راؤ.  آٹھواں  چوسا راؤ. نواں  شیخا راؤ. دسواں  خورم راؤ.

شجرہ نسب
رانوت سی بن ملن سی بن وسیر بن کوک سی بن کینگھر راؤ بن دھول دیو بن باز دیو بن کرن دیو بن سورج دیو بن رندھول دیو بن ادادیپ

شخصیات
مولانا نور محمد خاں راندو (مصنف تاریخ راجپوت)
حافظ قاری لال خاں راندو (روحانی شخصیات)

حوالہ جات